Pressemelding fra

VAK NORGE AS

 Stokke 13.mai 2024

Borgar Pettersen (40) er ansatt i en nyopprettet stilling som selger i VAK Norge. VAK Norge er et heleide datterselskap av den finske påbyggeren VAK OY.

VAK Norge ble etablert for fire år siden, og frem til i dag er det bare Geir Strande som har solgt VAKs semitrailere og bilpåbygg til det norske markedet. Det norske markedet har tatt godt i mot den finske nykommeren som har en markedsandel på over 50 prosent på skapløsninger for modulvogntog og HCT-kombinasjoner i det finske markedet.

I Borgar Pettersen får VAK Norge er ny selger med stor kunnskap og entusiasme for produktene han skal selge. Han kjørte kranbil og mobilkran i 14 år før han for fire og et halvt år siden startet som innkjøpsansvarlig for lastebiler og rullende materiell i Rema med ansvar for hele landet.

-Jeg har sett kvaliteten på det det VAK leverer og mener det er et stort potensiale i det norske markedet, sier Borgar Pettersen. Han begynner i sin nye jobb 1. august.

-Det har gått over all forventning etter at vi etablerte oss i det norske markedet. Vi skynder oss sakte og fortsetter å bygge oss opp sten for sten, sier Stefan Björklund, som er eksiortsjef i VAK.